Након диплимирања, 1956. године, Хубшманова је почела да ради на Чешком радију као драмски и књижевни уредник, што јој је омогућило рад на терену и снимање фолклора, бајки и народних песама ромских заједница. Наставила је свој рад на истаживању Индије, преводећи неколико значајних песника, а 1959. године Хубшманова је отпутовала на прво истраживачко путовање у Индију. Током овог периода удала се за радио водитеља Јосефа Мелча. По повратку у Праг, преводила је индијске песнике готово деценију и родила је ћерку Терезу 1963. године. Хубшманова је 1967. године радила на Оријенталном институту, обављајући припремне актиивности за почетак рада на истраживању ромског народа, што је било могуће због либерализације стања у земљи током прашког пролећа. Помогла је у оснивању Уније Цигана и Рома и уређивала је часопис на ромском језику. У августу 1968. године догађаји су се променили и њен рад је заустављен, Хубшманова је била приморана да ради у обданишту у близини града Ракуси у ромском насељу. Вратила се у Индију да студира 1969.године.